1.491.844 besøgte i regnskabsåret 2011/2012 IKEA Aalborg. Og de var med til at sikre en øget omsætning på 5,4 procent. I alt omsatte butikken i Aalborg for 402,9 millioner kroner. Den store møbel-kæde lader dog ikke pengene stå i banken. De vil nemlig bruge overskuddet på at blive en bedre nabo. - Her i IKEA Aalborg har vi en ambition om at være en god nabo, der tilbyder mere og andet end møbler og boligindretning. Så ud over at investere med omtanke for miljøet, så indgår vi lokale samarbejder, der har fokus på at hjælpe udsatte børn, fortæller Magnus Norberg, der er varehuschef for IKEA Aalborg. IKEA Aalborg har allerede et samarbejde med Børnenes Kontor i Aalborg, hvor der er fokus på at hjælpe udsatte børn. Det er målet, at den øgede omsætning skal styrke samarbejdet og dermed hjælpe udsatte mennesker i lokalområdet. I alt havde IKEA en omsætning på 3,18 milliarder for det seneste regnskabsår. Det er en stigning på 89 millioner.

Opsummering:
IKEA Aalborg øgede omsætningen for 2011/2012. Og de mange nye millioner skal bruges på at styrke samarbejdet med Børnenes Kontor i Aalborg, der hjælper udsatte børn.